27/01/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 434/2009

Resolución do 28 de decembro de 2009, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ferrol (expediente IN407A 434/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. Travesía de Oseiro, 147. Situación: concello de Ferrol. Características técnicas: Liña de media tensión subterránea O Bertón I, a 15/20 kV, cunha lonxitude de 3,689 km, coa orixe na subestación Santa Mariña, condutor tipo RHZ1-20L-12/20 kV-3(1x240) Al e final no C. T. Gándara n.° 6. Liña de media tensión subterránea O Bertón II, a 15/20 kV, cunha lonxitude de 3,548 km, coa orixe na subestación Santa Mariña, condutor tipo RHZ1-20L-12/20 kV-3(1x240) Al e final no C. T. Gándara n.° 6. Liña de media tensión subterránea a C. T. Viv. Bazán, a 15/20 kV, cunha lonxitude de 0,378 km, coa orixe no C. T. Ultramar, condutor tipo RHZ1-20L-12/20 kV-3(1x240) Al e final no C. T. Viv. Bazán. Liña de media tensión subterránea a C. T. Caranza n.° 1, a 15/20 kV, cunha lonxitude de 0,558 km, coa orixe no C. T. Rep. Argentina, condutor tipo RHZ1-20L-12/20 kV-3(1x240) Al e final no C. T. Caranza n.° 1. Liña de media tensión subterránea a C. T. Caranza n.° 6, a 15/20 kV, cunha lonxitude de 0,558 km, coa orixe no C. T. Sartaña, condutor tipo RHZ1-20L-12/20 kV-3(1x240) Al e final no C. T. Caranza n.° 6. Liña de media tensión subterránea Gándara Promisa, a 15/20 kV, cunha lonxitude de 0,22 km, coa orixe no C. T. Gándara, condutor tipo RHZ1-20L-12/20 kV-3(1x240) Al e final na L. M. T. A. a C. T. Gándara Promisa. Centro de transformación prefabricado, cunha potencia de 630 kVA e relación de transformación de 15.000/400-230 V. Concello de Ferrol. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 28 de decembro de 2009. Constantino Paz Pérez Xefe territorial da Coruña en funcións